Diamond Platnumz
Amezaliwa Dar es Salaam tarehe 2 Oktoba 1989 akiwa na asili ya mkoani Kigoma ni mwimbaji na mtunzi wa kitanzania ambaye ana uwezo mkubwa wa kiushindani dhidi ya wasanii wa mataifa mengine. Pia ni rafiki wa kila mtu Ana watoto watatu ambao ni Dylan Abdul(Kamzaa na Hamisa Mobeto) na Lattifah na nillan Nasibu Abdul(Kawazaa na Zarina Hassan). Pia ana mashabiki wengi ndani ya nchi yake na nje.
A Boy From Tandale
"A Boy From Tandale" ni jina la albamu ya kwanza kutoka kwa msanii wa muziki wa kizazi kipya kutoka nchini Tanzania, Diamond Platnumz. Albamu imetoka rasmi mnamo tarehe 14 Machi, 2018, japo utangazaji wake ulianza tangu kwenye mwezi Oktoba-2017 na kutangazwa kutolewa tarehe 12 Januari, 2018 kabla ya kuruka-ruka tarehe chungumzima za kutolewa. Sehemu kubwa ya albamu imetayarishwa na Laizer Classic (ambaye pia amesimama kama mtayarishaji mkuu), vilevile kuna nyimbo za awali ambazo baadhi zilitayarishwa na watayarishaji wengine. Nyimbo hizo ni pamoja na Number One, Nikuone na Marry You ambazo zilitayarishwa na Sheddy Clever - Burn Records, Nana iliyotayarishwa na Nahreel wa The Industry, Far Away iliyotayarishwa na S2kizzy na mwisho Iyena iliyotayarishwa na Abby Daddy.